Mo hee ngɛ JW Library ɔ nɔ. A to blɔ nya nɛ ɔ kɛ ha Baiblo kanemi kɛ Baiblo kasemi. O ma nyɛ maa na blɔ nɔ tomi titli komɛ ngɛ navigation drawer a mi. Ke o suɔ nɛ o bli navigation drawer a, moo sã o nine si kɛ je muɔ nɔ je, aloo moo nyɛ Menu ɔ ngɛ yiti je ɔ nɔ.
Bible
Baiblo okadi ɔ ma ha nɛ o kane Baiblo ɔ, loo o gbla sisi tsɔɔmi kpahi. Moo nyɛ Baiblo mi womi ko nɔ, yaa yi nɛ o ngɛ hlae ɔ konɛ o kane. Ke o ngɛ kanee ɔ, o maa na sisi ningmahi, ngmami kpahi nɛ kɔ he, kɛ Baiblo sisi tsɔɔmi kpahi ngɛ Ní Kasemi blɔ he ɔ.
Ke o ngɛ hlae nɛ o na ngmami kpa ko ɔ, bli navigation drawer a, nyɛ Baiblo okadi ɔ nɔ ekohu, nɛ o maa na Baiblo mi womi ɔmɛ.
Publications
Publications okadi ɔ ma ha nɛ o na womihi, munyuhi nɛ a buɔ tue, kɛ videohi. Moo nyɛ womi ko nɔ, nɛ o bli munyu ko nɛ o kane. Ke o ngɛ kanee ɔ, o ma nyɛ maa hyɛ ngmamihi nɛ a tsɛ se ɔmɛ. Ke o nyɛ ngmami ko nɔ ɔ, e maa je kpo ngɛ Ní Kasemi blɔ he ɔ. Ke o nyɛ ngmami ɔ nɔ ngɛ Ní Kasemi blɔ he ɔ, e kɛ mo maa ya Baiblo ɔ mi nitsɛ.
Ke o ngɛ hlae nɛ o bli womi kpa ko ɔ, mo bli navigation drawer a, konɛ o nyɛ Publications okadi ɔ nɔ ekohu.
Daily Text
Mo bli navigation drawer a, nyɛ Daily Text okadi ɔ nɔ, konɛ o na mwɔnɛ ɔ ngmami ɔ.
Online
Adrɛsihi nɛ ngɛ Online blɔ he ɔ ngɛ navigation drawer a mi ɔ kɛ mo maa ya wa Intanɛti ní tsumi he slɔɔto ɔmɛ.
Get the Latest Features
Be fɛɛ be ɔ, moo hyɛ kaa o ngɛ JW Library blɔ nɔ tomi ehe ɔ eko.
E maa hi kaa o ma ná Android blɔ nɔ tomi ehe ɔ ngɛ o klama a nɔ.
Ke o ngɛ hlae nɛ o le babauu ɔ, moo hyɛ intanɛti ní tsumi he nɛ ɔ: https://support.google.com/nexus/answer/4457705.
Ke o suɔ ɔ, moo to o klama a he blɔ nya konɛ o na tsakemi fɛɛ nɛ a maa pee ɔ ngɛ o klama a nɔ. Ke o ngɛ hlae nɛ o le babauu ɔ, moo hyɛ intanɛti ní tsumi he nɛ ɔ: https://support.google.com/googleplay/answer/113412.